Zdenek Cón

Zdenek Cón, uvádzáný aj Zdeněk Cón (* 27. december 1919, Viedeň, Rakúsko† 3. november 1995, Kutná Hora) bol slovenský hudobný hudobný skladateľ a rozhlasový redaktor.

Životopis 
Narodil sa slovenským rodičom v rakúskej Viedni. Študoval na českom reálnom Gymnáziu Jána Amosa Komenského a navštevoval často české kultúrne spolky (Omladina Komenského, Akademický spolek Zpěvokol, Lumír). Maturoval v roku 1939 a hudobne sa vzdelával súkromne. 

V roku 1945 sa presťahoval do Bratislavy a stal sa pracovníkom bratislavského rozhlasu. Komponoval prevažne tanečné a estrádne skladby. V roku 1946 napísal svoju najrozšírenejšiu a najznámejšiu tanečnú skladbu, tango: Nečakaj ma už nikdy (text napísal Otto Kaušitz). V rokoch 19461953 pôsobil v košickom rozhlasovom štúdiu a pokračoval v štúdiu hudby u Dezidera Kardoša. V roku 1951 zložil na Pražskom konzervatóriu štátnu skúšku z dirigovania. Do Bratislavy sa vrátil v roku 1953 a pôsobil ako redaktor estrádnej a operetnej redakcie. Bol jedným z iniciátorov každoročnej rozhlasovej súťaže dychových orchestrov. V roku 1984 odišiel do dôchodku.

Dielo 
pozn. názov skladby - (text alebo hudba, ak ide o piesňovú skladbu) - interpret skladby

Hudba 
 Blues pre malú poetku (text: Soňa Bernátová) - Gabriela Hermélyová
 Chodí temný tieň - Gabriela Hermélyová
 Kaktusová polka (text: Tibor Grünner) - Tatiana Hubinská
 Keď som išiel na postriežku (text: Alojz Čobej) - Zdeněk Sychra
 Nečakaj ma už nikdy (text: Otto Kaušitz), prvým interpretom tejto piesne bol František Krištof Veselý 
 Nesmelý chlapec (text: Zdenek Cón) - Gabriela Hermélyová
 Nie som tvoja princezná (text: Milan Dobrovodský) - Darina Cesnaková  
 Nie som už sám (text: Viera Palátová) - Jozef Borároš
 Dáš mi šatôčku cez oči (text: Zdenek Cón) - Zuzka Lonská a Zdeněk Kratochvíl a Tatjana Hubinská 
 Dnes ráno skvitol orgován 
 Otváraj sa brána (text: Alojz Čobej)
 Pozdrav (text: Alojz Čobej) - Zdeněk Sychra 
 Ráno v Bratislave 
 Svitanie 
 Spomienka na leto 
 Spomeň si otecko (text: Vít Ilek) - Š. Turňa  
 Tu je tvoj dom (text: Alojz Čobej) 
 Ženský účes (text: Tomáš Janovic) - Gabriela Hermélyová

Piesňové texty 
 Ak ťa hudba zvábiť vie (hudba: Heinz Gietz) Tatiana Hubinská
 Dáš mi šatôčku cez oči (hudba: Zdenek Cón) - Zuzka Lonská a Zdeněk Kratochvíl a Tatjana Hubinská
 Moja Katka, rodokaps a ja (Ohne Krimi geht die Mimi nie ins Bett) (hudba: Heinz Gietz) - Ivan Stanislav 
 Nesmelý chlapec (hudba: Zdenek Cón) - Gabriela Hermélyová
 Slnko, slnko (Sole, sole) (hudba: Martini, upr. Tomáš Seidmann) - Zuzka Lonská  a Zdeněk Kratochvíl 
 Vieš čo je žiaľ (Don´t break my Heart) (hudba: Benny Davis - Ted Murry) - Zuzka Lonská, Tatiana Hubinská

Hudobné komédie 
 Majáles (hrané tiež pod názvom Ty si môj Romeo, 1948)
 Kúzelné rukavice (podľa románu Jaroslava Žáka, 1962)

Literatúra 
 Československý hudební slovník osob a institucí I. (A-L), 1963, Štátne hudobné vydavateľstvo, Praha, s. 171

Referencie

Externé odkazy 
 Databáze Národní knihovny ČR
 Fdb.cz

Skladatelia vážnej hudby
Slovenskí hudobní skladatelia
Slovenskí rozhlasoví redaktori
Osobnosti z Viedne